《寄蔡伯世李良宇》
宋代·吕本中

两君羁旅宦西蜀，我亦江南住僧屋。想像平生肺腑亲，晴天何处飞黄鹄。

庾郎故是丰年玉，道儿更是见不足。藜羹脱粟有馀味，富贵薰天果非福。

死生契阔今谁在，往事悠悠陵谷改。他年乘兴下瞿塘，见我衰颜莫惊怪。

别寻好语和君诗，偿尽平生难韵债。扫除壁土更焚香，下酒如今有鲑菜。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。